हिंसा के खिलाफ पहले गैर राजनीतिक प्रदर्शन में शहर एकजुट
भास्कर संवाददाता| बांसवाड़ा
शहरकी सड़कों पर शुक्रवार को देश के सबसे शिक्षित राज्य केरल की राजनीतिक हत्याओं के खिलाफ जनाक्रोश दिखलाई दिया। मानवाधिकार मंच के बैनर तले हजारों लोगों ने रैली निकालकर केरल में सियासी टकराव और परस्पर विचारधाराओं की लड़ाई में आरएसएस के स्वयंसेवकों पर किए जा रहे आघात की प्रतिक्रिया में प्रदर्शन किया। रैली में गांवों-कस्बों से भी लोग इस कदर उमड़े कि शहर कुछ देर के लिए थम सा गया।
इससे पहले सुबह करीब 11 बजे कुशलबाग मैदान में सभी समाजों के लोगों का इकट्ठा होना शुरू हुआ। दोपहर में भगवा पताकाएं, तख्तियां लिए लोगों का हुजूम संतों के शंखनाद और नारेबाजी के बीच महारैली के रूप में रवाना हुआ। जबर्दस्त भीड़ और रोष के बावजूद रैली में शामिल लोग पूरी तरह अनुशासित दिखे। पूर्व घोषित इस आयोजन की सुरक्षा के लिए पुलिस के आला अधिकारियों के साथ बड़ी संख्या में जवान साथ रहे। हालांकि रैली समापन तक प्रदर्शन पूर्णतया संयमित रहने से नियंत्रण के कोई प्रयास नहीं करने पड़े। बाद में राष्ट्रपति के नाम प्रशासन को ज्ञापन सौंपकर केरल में राष्ट्रपति शासन लगाने और मानव मात्र की रक्षा के लिए ठोस कदम उठाने का आग्रह किया गया।
जिधरसे रैली गुजरी, जुड़ते गए लोग
रैलीका नेतृत्व संतों ने किया। घोटिया आंबा तीर्थ के वयोवृद्ध संत हीरागिरि महाराज बाइक पर बिठाए गए, तो साथ में पैदल विश्व हिंदू परिषद के रामस्वरूप महाराज, रामस्नेही संप्रदाय के संत रामप्रकाश महाराज, गुजरात से आए दलसुखदास महाराज के साथ संतों के पीछे जनसमूह बढ़ा। कुशलबाग से पुराना बस स्टैंड, गांधीमूर्ति, चंद्रपोलगेट, आजाद चौक, पाला रोड, नई आबादी होते हुए रैली कलेक्ट्री पहुंची। इस बीच, जहां-जहां तिराहे-चौराहे आए, देर से पहुंचने वाले लोग कारवें से जुड़ते रहे।
रैली के बाद कलेक्ट्री के बाहर जनसभा में वक्ताओं ने केरल में माकपा की सरकार के संरक्षण में हो रही राष्ट्रवादियों की निर्ममा हत्या पर रोष जताया। शुरुआत संयोजक जयंत द्विवेदी ने मौजूदा हालात बताने के साथ की, तो संत रामस्वरूप महाराज ने कहा कि केरल में विचारधाराओं का संघर्ष है। हिंदू संस्कृति पर अत्याचार हो रहे हैं। आज और भविष्य को समझें और घृणित विचारधारा के मुकाबले में एकजुट हों। सभा में कावड़यात्रा संघ के कांतिलाल पटेल ने कहा कि संपूर्ण साक्षर केरल में आज राक्षसराज है। देशविरोधी ताकतें तांडव कर रही है। माकपा को मारो, काटो और पाप करते जाओ पार्टी बताते हुए पटेल ने कहा कि यह सब केरल के सीएम पी. विजयन के इशारे पर हो रहा है। इसलिए अब केरल में राष्ट्रवादियों की हिंसा रोकने के लिए राष्ट्रपति शासन लगना चाहिए। सभा में पूर्वमंत्री भवानी जोशी, लालशंकर पारगी, मंच सहसंयोजक जसबीरसिंह, भुवनमुकुंद पंड्या, कृष्णमुरारी गौतम, जयंतीलाल भट्ट, भाजपा महामंत्री गोविंदसिंह राव सहित कई संगठनों के पदाधिकारी मौजूद थे। बाद में प्रतिनिधिमंडल ने जिला प्रशासन को राष्ट्रपति के नाम ज्ञापन सौंपा।
मानवाधिकार मंच की ओर से आयोजित रैली के बाद कलेक्ट्री के बाहर सभा में संबोधित करते मंच संयोजक जयंत द्विवेदी एवं मंचासीन संतगण।
रैली में मातृशक्ति सभापति मंजूबाला पुरोहित, पूर्व अध्यक्ष कृष्णा कटारा, विद्या भारती की ममता अधिकारी, सीता वधवा, कुशलगढ़ पालिकाध्यक्ष रेखा जोशी, उपाध्यक्ष लीला पडियार सहित पार्षद भाजपा के अग्रिम संगठनों की पदाधिकारी शामिल होकर रास्तेभर नारे लगाती रहीं।
mag_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva